open-index/open-wikipedia-markdown huggingface dataset:
Карлос Кастанеда

**Карлос Сесар Сальвадор Арана Кастанеда** (испани. *Carlos César Salvador Arana Castañeda*; 1925 оны 12-р сарын 25-нд Перу улсын Кахамарка хотод төрсөн—1998 оны 4-р сарын 27-нд АНУ-ын Лос-Анжелес хотод нас барсан) — америкийн зохиолч, яруу найрагч, угсаатны зүйч, эзотерик сэтгэгч юм. Антропологийн буюу хүн судлалын ухааны доктор (1972).

К.Кастанедагийн зохиосон "Мэдлэгийн зам"-ын эзотерик сургаалыг танилцуулахад зориулагдсан шилдэг борлуулалттай 12 боть ном нь Дэлхийн 17 хэлээр 8 сая гаруй хувь борлогдож байжээ. 

Карлос Кастанеда 20-р зууны хоёрдугаар хагаст барууны нийгмийн шинжлэх ухаан, технологи, бэлгийн болон сэтгэцийн хувьсгалын эсрэг постмодернизмын үзэл санааг хөгжүүлснээр тодорхойлогддог эзотерик, ид шидийн болон ид шидийн чиг баримжаа бүхий хамгийн тод сэтгэгчдийн нэг хэвээр байна.

Анхны гурван ном болох "Дон Жуаны сургаал: Якуи мэдлэгийн арга зам", "Тусдаа бодит байдал", "Икстлан руу хийсэн аялал" нь түүнийг Лос-Анжелес дахь Калифорнийн Их Сургуульд (UCLA) антропологийн оюутан байхдаа бичсэн. Кастанеда эдгээр номондоо дурдсан бүтээлийнхээ үндсэн дээр Калифорнийн их сургуульд бакалавр, докторын зэрэг хамгаалсан байна.
Леонид Утёсов

**Леонид Утёсов** (орос. *Леони́д О́сипович Утёсов,* жинхэнэ нэр нь — Ла́зарь (Ле́йзер) Ио́сифович Вайсбе́йн; 1895 оны 3-р сарын 22-нд Одесса хотод төрсөн — 1982 оны 3-р сарын 9-нд нас барсан) — оросын сүүлд зөвлөлтийн эстрадын дуучин, шүлэг уншигч, хөгжмийн удирдаач,  оркестрын удирдаач, хөтлөгч, жүжигчин. 1965 онд ЗХУ-ын Ардын жүжигчин (эстрадын жүжигчид дотороос хамгийн анх авсан). 

## Намтар 
Лазар Иосифович Вайсбейн 1895 оны 3-р сарын 22-нд Одесса хотод олон хүүхэдтэй еврей гэр бүлд төржээ. 9 настайгаасаа хийл заалгаж эхэлсэн. 1904-1909 онд тэрээр Одесса дахь Ж.Ф.Фэйгийн хувийн арилжааны сургуульд суралцаж, симфони найрал хөгжим, чавхдаст хөгжмийн найрал хөгжимд тоглож, найрал дуунд дуулдаг байжээ.

## Бичсэн номнууд: 
* *Утёсов Л. О.* Записки актёра. — М., 1939.
* *Утёсов Л. О.* С песней по жизни. — М., 1961 (2-е издание 2009).
* *Утёсов Л. О.* Моя Одесса // Москва : журнал. — 1964. — № 9. — С. 120—142.
* *Утёсов Л. О.* Моя Одесса. — 2-е изд.. — Одесса: ОКФА, 1995. — 88 с. — .
* *Утёсов Л. О.* Спасибо, сердце! Воспоминания, встречи, раздумья. — М., 1976 (2-е издание 1999, 3-е издание 2006).
* *Утёсов Л. О.* Прости-прощай, Одесса-мама! / сост. А. Г. Иванов. — М., 2003.
Thai Airways International

**Thai Airways International** (англи. *Thai Airways International Public Company Limited,* тай. การบินไทย, *Тай агаарын тээвэр*, SET: **THAI**) —Тайландын үндсэний агаарын тээвэрлэгч компани.

Агаарын тээврийн компаний гол нисэх онгоцны буудал нь Суварнабхуми юм. Thai Airways International бол "Star Alliance" холбооны үүсгэн байгуулагч гишүүний нэг юм. Тус компани нь Бангкок - Лос Анжелес зэрэг хамгийн урт зорчигч тээврийн нислэг үйлддэг байна.

## Түүх 
1960 оны 3-р сард байгуулагдсан *"Thai Airways International"* нь алдарт "SAS" агаарын тээврийн компанийн шууд оролцоотойгоор байгуулагдсан хамтарсан компани байв. 1977 он хүртэл SAS нь Thai Airways International компанийн хувьцааны 30 %-г эзэмшдэг байв. 1977 онд SAS-ийн эзэмшдэг хувьцааны 15%-г Тайландын Засгийн газар худалдаж авсан. Техникийн флот болон нислэгийн газарзүйн байршлыг нэмэгдүүлэх стратегийн хөтөлбөрийн хүрээнд Thai Airways International компани 1988 онд Тайландын хамгийн том дотоодын агаарын тээврийн компани болох «Thai Airways Company» компанитай нэгдсэн. Тайландын агаарын тээврийн компани нэгэн цагт дэлхийн агаарын тээвэрлэгчдийн хамгийн том холбоо болох «Star Alliance» холбоог байгуулах санаачлагчдын нэг байв.

Ангилал:Тайландын авиа компани

Ангилал:1960 онд байгуулагдсан
Ангилал:Star Alliance
Иван Ильин

**Иван Ильиин** (орос. *Ива́н Алекса́ндрович Ильи́н,* 1883 оны 4-р сарын 9-нд Оросын хаант улсын Москва хотод төрсөн—1954 оны 12-р сарын  21-нд Швейцарын Цолликонд нас барсан) — оросын философч, зохиолч, нийтлэгч. Улс төрийн шинжлэх ухааны доктор, профессор.

Тэрээр философийн хувьд Гегелийн үзэл санааг дагалдагч, Орос дахь Гегелийн үзэл санааг баримтлагч, ялангуяа "үндэсний үзэл санаа" гэсэн ойлголтыг боловсруулсан байна. Оросын үндэсний үзэл санааг хөгжүүлэхэд хувь нэмэр оруулсан. Оросын "Цагаан хөдөлгөөн"-ий төлөөлөгч, Оросын Бүх Цэргийн Холбооны үзэл сурталч, Орос дахь коммунист хүчийг тууштай шүүмжлэгч бөгөөд коммунизмтай үл эвлэрэх зарчмыг тууштай эсэргүүцэгч байсан юм. 

1922 онд түүнийг большевикууд "гүн ухаантнуудын хөлөг онгоц"-оор Оросоос хөөн гаргасан байна. Тэрээр харьяалалгүй хүний ​​хувьд "Нансен паспорт"- тай амьдарч байжээ. Иван Ильин цагаачлах үеэрээ шийдэмгий бус монархистуудын эгнээний дэмжигч болсон бөгөөд 1923-1934 онуудад "Берлин дэх Оросын шинжлэх ухааны хүрээлэн"-д ажилласан.

Иван Ильин 1933 онд Адольф Хитлер Германд засгийн эрхэнд гарсныг сайшааж, Европт большевизмын тархалтыг Үндэсний социализм зогсооно гэж үзэж байжээ. 1934 онд Үндэсний социалистуудтай санал зөрөлдсөний улмаас хүрээлэнгийн даргын албан тушаалаас нь чөлөөлөгдсөн. 1938 онд хөгжмийн зохиолч Сергей Рахманиновын санхүүгийн дэмжлэгээр Швейцар руу гарчээ. Ильинд улс төрийн ажил болон үйл ажиллагаа явуулахыг хориглосон тул тэрээр гол төлөв ёс зүй, сэтгэлзүйн асуудлаарх ажил эрхэлдэг байжээ. 

Оросын нийгмийн бүтэц зохион байгуулалтын талаархи И.Ильиний үзэл бодол Оросын зарим улс төрч, сэхээтнүүд, тэр дундаа Александр Солженицынд ихээхэн нөлөөлсөн гэдэг. Иван Ильиныг ОХУ-ын Ерөнхийлөгч Владимир Путины үзэл санааг бүрэлдүүлэхэд ихээхэн нөлөөлсөн хүмүүсийн нэг гэж хүмүүс үздэг.

## Гүн ухааны үзэл санаа 
Ильин үндэсний ухамсрын хөгжлийн хоёр үе шаттай гэж тодорхойлсон -1. зөн совин (ухамсаргүй) ба 2. сүнслэг. Үндэсний явцуу сэтгэлгээ, тайвшрал нь зөвхөн эхний үе шатны шинж чанар юм. "Үндэсний оюун санаа" үүсэх хоёр дахь шатанд өвөрмөц байдлаа мэдэрдэг. Тэрээр  үндэстний гоо зүйг "Бурханы өмнө үзэсгэлэнтэй" гэж ойлгодог байсан тул үндэстний онцлогийг ухамсарлах нь гүн ухааны үзэл баримтлалд бус харин суут ухаанаар хийгдсэн амтны тусгал юм гэж Гегелийн байр сууринаас өөрийгөө ухамсарлах хэлбэр байсан.
Борис Гребенщиков

**Борис Гребенщиков** (орос. *Бори́с Бори́сович Гребенщико́в,* 1953 оны 11-р сарын 27-нд ЗХУ-ын Ленинград хотод төрсөн) — зөвлөлтийн сүүлд оросын яруу найрагч, хөгжимчин, хөгжмийн зохиолч, дуучин, гитарчин. «Аквариум» рок хамтлаг үүсгэн байгуулагч бөгөөд удирдагч нь байсан. Орос хэл дээрх рок-хөгжмийг үндэслэгчдийн нэг гэгддэг. 

## Намтар 
1953 оны 11-р сарын 27-нд Ленинград хотод төрсөн. 1971 онд Ленинградын 239-р физик-математикийн гүнзгийрүүлсэн дунд сургуулийг төгссөн. 1972 оны зун Гребенщиков Анатолий Гуницкийтэй хамт "Аквариум" гэх тухайн үед алдартай болсон хамтлагийг анх байгуулжээ. 1980-аад оны дунд үе хүртэл тус хамтлаг хагас далд нууц амьдралаар амьдарч, гэртээ бичлэг хийж, хааяа бусад хотуудаар богино хэмжээний аялан тоглолт хийдэг байжээ. 1974 онд тэрээр "Эрик Горошевскийн туршилтын театр"-тай богино хугацаанд хамтран ажилласан.

Тэрээр 1977 онд Ленинградын Ждановын нэрэмжит Улсын Их Сургуулийн Хэрэглээний Математик-Хяналтын үйл явцын ангийг төгссөн. Социологийн судалгааны хүрээлэнд ажиллаж эхэлсэн бөгөөд дуу бичиж, ховор хагас андерграунд концертыг үргэлжлүүлэн хийдэг байжээ. Тэр жилдээ Самиздат хөгжмийн Roxy сэтгүүлийг үүсгэн байгуулжээ.

2005 оны 5-р сарын 22-нд Гребенщиков радио хөтлөгчөөр ажлын гараагаа эхэлсэн бөгөөд 2022 оны 5-р сар хүртэл тэрээр "Аэростат" хэмээх цаг үргэлжилдэг өөрийн нэвтрүүлгийг хөтөлсөн.

2022 оноос хойш гол төлөв Лондонд амьдарч байгаа. Оросоос гадна амьдардаг.

## Шашин шүтлэг 
Аквариум группын вэбсайтад мэдээлснээр Гребенщиков нь ямар нэгэн шашныг дагагч биш юм. 1990-ээд оны эхээр тэрээр буддын шашныг нухацтай сонирхож, өөрийгөө Данийн Баруун болон Орос дахь Карма Кагю сургуулийн сургаалийн европчлогдсон хувилбарыг номлогч лам Оле Нидалын шавь хэмээн нэрлэжээ.

## Соло дискнууд 
* 1978 — Все братья — сёстры ( Майк Науменкотой хамт)
* 1989 — Radio Silence (англи хэл дээрх альбом)
* 1992 — Русский альбом /Орос альбом/
* 1994 — Александр Вертинскийгийн дуунууд
* 1996 — Чубчик
* 1996 — Radio London (англи хэл дээрх демо бичлэг 1990/1991)
* 1997 — Лилит
* 1998 — Борис Гребенщиков болон Deadушки
* 1998 — Орогнол (англи. *Refuge*)
* 1999 — Булат Окуджавагийн дуунууд
* 2004 — Үггүй дуу 
* 2014 — Давс /Соль/
* 2018 — N цаг.
* 2020 — Галын тэмдэг/ Знак Огня
* 2020 — Сайхан минь сонсооч / Услышь меня, хорошая
* 2023 — Бард дуунууд /Песни бардов
* 2023 — Songs Of Clear Light
* 2024 — Pictures of You
Nomadic cc

Нүүдэлчин дугуйн клуб нь 2020 онд байгуулагдсан.Монгол улсад  Идэвхтэй үйл ажиллагаа явуулж байгаа уулын дугуйн клуб юм. Уралдаан тэмцээн, аялалд оролцдог, зохион байгуулдаг

Бидний алсын хараа Монгол улсдаа унадаг дугуйн спортыг хөгжүүлэхэд, эко унадаг дугуй унадаг олон нийтэд санал болгон ,

Нийтийн эрүүл мэндийн төлөө үйл ажилагааа явуулдаг  Нүүдэлчин дугуйн клуб НҮТТБ ( Нийгэмд үйлчлэх төрийн бус байгууллага) юм.

Ижил төстэй Гадаад Дотоодын клубтэй хамтарсан аялал бэлтгэл тэмцээн уралдаан зохион байгуулах.

**Логоны өөрчлөлт хөгжүүлэлт** :

2022 он
Виктор Зубков

**Виктор Зубков** (орос. *Ви́ктор Алексе́евич Зубко́в*, 1941 оны 9-р сарын 15-нд ЗХУ-ын Свердловск мужийн Арбат тосгонд төрсөн) — оросын улс төрч, эдийн засагч. Эдийн засгийн шинжлэх ухааны доктор, 1991-2004 онд хэд хэдэн яамны орлогч сайд. 2001-2007 онд тэрээр Оросын Санхүүгийн тагнуулын газрын даргаар ажиллаж байсан. 2007 оны 9-р сарын 14-өөс 2008 оны 5-р сарын 7 хүртэл - ОХУ-ын Засгийн газрын дарга. 2008 оны 5-р сарын 12-оос 2012 оны 5-р сарын 21 хүртэл - Владимир Путины Засгийн газрын бүрэлдэхүүнд Ерөнхий сайдын нэгдүгээр орлогч. Газпромын ТУЗ-ийн дарга.
Леонид Михельсон

**Леонид Михельсон** (орос. *Леони́д Ви́кторович Михельсо́н,* 1955 оны 8-р сарын 11-нд ЗХУ-ын Автономит Дагестаны  Каспийск хотод төрсөн) — оросын ажил хэрэгч хүн, менежер, тэрбумтан. Оросын байгалийн хий олборлолтын «Новатэк» нээлттэй хувьцаат компанийн Удирдах зөвлөлийн дарга бөгөөд газрын тос, химийн тэргүүлэх «Сибур» холдингийн том хувьцаа эзэмшигч.

2023 онд Форбс сэтгүүлийн үзэж буйгаар Оросын хамгийн баян хүмүүсийн жагсаалтад $21,6 тэрбум доллартай 4-р байрт жагссан байна. 

В декабре 2023 года в рейтинге Bloomberg Billionaires Index Михельсон находился на 53-м месте, а его состояние оценивалось в $27,2 млрд.
Австралийн Сенат

**Австралийн Сенат** (англи. *Senate*) —Австралийн парламентын дээд Танхим. 

Австралийн Сенатад тус улсын 6 мужийн хүн амын хэмжээнээс үл хамааран тус бүрээс 12 сенатор, нутаг дэвсгэр бүрээс 2 сенатор төлөөлдөг нийт 7б сенатор байдаг ажээ. Сенатын сонгуулийг улс төрийн намын жагсаалтын дагуу явуулдаг бөгөөд Сенаторуудыг пропорциональ сонгуулийн системээр 6 жилийн хугацаатай сонгогддог юм. Сенатын тэн хагас нь гурван жил тутамд дахин сонгогддог. Нутаг дэвсгэрийн сенаторууд ердийн хугацааны хагас, өөрөөр хэлбэл гурван жилийн хугацаагаар сонгогддог.

Сенаторуудын бүрэн эрхийн хугацаа нь 7-р сарын 1-ээс 6-р сарын 30 хүртэл байдаг. Үүний зэрэгцээ Сенатын сонгууль нь Төлөөлөгчдийн танхимын сонгуультай зэрэг явагддаг бөгөөд шинээр сонгогдсон сенаторууд зөвхөн 7-р сарын 1-нд суудлаа эзлэх боломжтой тул шинэ Төлөөлөгчдийн танхим хэсэг хугацаанд хуучин сенаторуудтай хамтран ажиллах шаардлагатай болдог байна. 

1973 оны Парламентын хуулиар Австралийн Нийслэл болон Умард нутгийн бүсээс тус бүр хоёр сенаторыг сонгодог.

Түүнчлэн 1949 он хүртэл муж бүр 6 сенаторыг сонгодог байсан, 1949 оноос 10 хүртэл болж 1984 оноос хойш 12 сенаторыг сонгодог болоод байна.


Ангилал:1901 онд байгуулагдсан
Австрали
Сенат, Австралийн
Сенат, Австралийн
Ангилал:Вестминстерийн систем
Ангилал:1975 оны Австралийн үндсэн хуулийн хямрал
Ангилал:Холбооны танхим
Европын Холбооны эдийн засаг, мөнгөний холбоо

**Европын Холбооны Эдийн Засаг ба Мөнгөний тогтолцоо (EMU)** нь Европын Холбооны гишүүн орнуудын эдийн засгуудыг гурван үе шаттайгаар нийцүүлэх зорилгоор хэрэгжүүлсэн бодлогын цогц юм.
EMU-ийн гурван үе шат байдаг бөгөөд эдгээр нь эдийн засгийн илүү ойрхон нэгдэлд хүрэх зорилгоор зохион байгуулагддаг. Гишүүн орон гуравдугаар шатанд орсноор евро валютаар албан ёсоор шилжих эрхтэй болдог. Энэ үүднээс гуравдугаар шат нь ихэвчлэн **еврозоны** нэг хэсэгтэй төстэй байдаг. **Евро нийцүүлэлт** гэдэг нь тухайн орон гуравдугаар шатанд орж оролцох эрхтэй болохын тулд хангах шаардлагатай болзлуудыг агуулдаг. Үүний нэг чухал хэсэг нь Европын Валютын Хэмжилт (ERM II)-д хамгийн багадаа хоёр жил оролцох шаардлага юм, энэхүү системд оролцох явцад нэр дэвшигч валютууд евротой харьцуулахад зорилтот ханштай ойролцоо байх ёстой.

EMU-ийн бодлогууд нь бүх Европын Холбооны гишүүн орнуудад хамаарна. Шинэ гишүүн орнууд нь гуравдугаар шатанд оролцохоо хүлээн зөвшөөрч, уг шалгуурыг хангахад хүрмэгц шууд гуравдугаар шатанд оролцох үүрэгтэй.
Еврод нэгдэх шалгуур

**Еврод нэгдэх шалгуур** (Мөн **Маастрихтын шалгуур** гэж нэрлэгддэг) нь Европын Холбоо-ны гишүүн орнуудад Европын Холбооны Эдийн Засаг ба мөнгөний тогтолцоо (EMU)-ны гуравдугаар шатанд орж, евро валютыг албан ёсоор нэвтрүүлэхэд шаардлагатай шалгуур юм. Гол шалгуур нь дөрөвтэй боловч "санхүүгийн шалгуур" нь "өрийн шалгуур" болон "алдагдлын шалгуур"-аас бүрдэж таван шалгуурт тооцогддог бөгөөд эдгээр шалгуур нь Европын Холбооны Үндсэн Гэрээний 140-р зүйлийн (хуучин 121.1-р зүйл) дагуу тогтоогдсон.

EMU-ийн бүрэн эрхт гишүүн байхын тулд зөвхөн Европын Холбооны гишүүн орнууд шаардлагатай. Гэхдээ Европын Холбоонд ордоггүй Андорра, Монако, Сан-Марино болон Ватикан хот зэрэг Европын микро орнууд Европын Холбоотой мөнгөний гэрээ байгуулж, евро валютыг албан ёсоор нэвтрүүлж, өөрийн гэсэн евро зоосыг гаргах эрхтэй болсон. Эдгээр орнууд нь өмнө нь евро бүсийн валютуудыг ашиглаж байсан, эсвэл эдгээр валютуудтай тогтмол ханшаар холбогдсон байсан. Эдгээр орнууд евро бүсийн гишүүн биш бөгөөд Европын Төв Банк (ECB) болон Еврозоны бүлгийн гишүүн орны суудал эзэмшихгүй.
Европын Валютын Ханшны Механизм

**Европын Валютын Тогтолцооны Механизм (ERM II)** нь 1999 оны 1-р сарын 1-нд Европын Эдийн Засгийн Комиссоор (EEC) Европын Мөнгөний Системийн (EMS) хүрээнд евро валютыг нэвтрүүлэхтэй зэрэгцэн танилцуулсан систем юм. Энэ нь ERM I болон евроны урьдчилсан хувилбар болох Европын Төлбөрийн Нэгж (ECU)-г орлон, Европт валютын ханшны хэлбэлзлийг бууруулж, мөнгөний тогтвортой байдалд хүрэх зорилготой байв.Евро нэвтрүүлснээр бодлого нь евро бүсээс гадуурх Европын Холбооны орнуудын валютыг евро руу холбох болсон (тэдгээр валютыг төв цэг болгон ашиглах). Үүний зорилго нь эдгээр валютуудын тогтвортой байдлыг сайжруулах, мөн евро бүсийн гишүүн болох боломжит орнуудад үнэлгээний механизм бий болгоход оршдог. 2024 оны 3-р сарын байдлаар ERM II-д хоёр валют оролцож байгаа: Дани улсын крона болон Болгарын лева байна.

**ERM II-ийн зорилго ба үйл ажиллагаа**

ERM нь тогтсон валютын ханшны хязгаарт үндэслэсэн бөгөөд эдгээр хязгаарт дотор валютын ханш өөрчлөгддөг. Энэ нь хагас тогтсон систем гэж нэрлэгддэг. Евро нэвтэрсний өмнө валютын ханш нь Европын Төлбөрийн Нэгж (ECU)-д суурилсан байсан бөгөөд энэ нь оролцогч валютуудын жигнэсэн дундаж үнээр тодорхойлогддог байв.
Эндшпиль

**Эндшпиль** (герман. *Endspiel* — «өргийн төгсгөл») — Шатар болон даамын өргийн төгсгөлийн хэсэг. Шатрын өргийн дунд хэсэг (миттельшпиль) төгсгөлийн хэсэг (эндшпиль) хоёрын заагийг тэр бүр тодорхой ялгах боломж байдаггүй. Ихэнхдээ тоглоомын төгсгөлд ихэнх бодуудыг солилцож, ноёны хувьд аюул заналхийлэл байхгүй байх үед тоглоомын төгсгөл рүү шилждэг гэж үздэг. Дүрмээр бол тоглоомын төгсгөлд гол ажил бол "мад" тавих биш, харин хүүг бод болгож чухал давуу талыг олж авах явдал юм.
График дизайны түүх

График дизайн гэдэг нь текстийг зураг болон концепцтой хослуулан ашиглах урлаг бөгөөд ихэвчлэн зар сурталчилгаа, хэвлэл, эсвэл вэбсайт-ын зориулалтаар ашиглагддаг. График дизайн-ы түүхийг ихэвчлэн 15-р зууны хөдөлгөөнт үсгийн хэвлэлийн эхлэлээс эхэлдэг гэж үздэг ч бичиг болон хэвлэлтэй холбоотой өмнөх хөгжил, технологийг харилцааны урт хугацааны түүхийн нэг хэсэг гэж авч үздэг байна.

## Бичвэр 
 Лантинжий Сюй буюу "Цагаан сарааны цэцэрлэгт бичигдсэн шүлгүүдийн өмнөх үг" нь Хятадын алдарт каллиграфич Ван Сижигийн хамгийн алдартай бүтээл бөгөөд 353 онд бүтээгдсэн.

 Фараон Аменхотеп I-ийн засаглалын үеийн (МЭӨ 1514–1493) XVIII гүрний үед хамаарах модон бичээчийн сургалтын табличка дээр хиеретик текст бичигдсэн байдаг. Уг бичвэр нь XII гүрний үеийн "Аменемхат II-ийн сургамж"-аас иш татсан бөгөөд дараах утгатай юм:  "Өөрийн захирагдагсдаас үргэлж болгоомжтой бай ... Ахдаа бүү итгэ, найз гэж мэдэхгүй бай, ойрын дотно хүнтэй бүү нөхөрлө.

 Хятадын уламжлалт бүтээлийн гарчгийн дараа бичигдэх дүгнэлт буюу эпилогийг Цю Ин (1470–1559) хэмээх зураачийн Ний Заний хөрөгт Вэн Жэнмин бичжээ.

## Дундад зууны үе 
Дундад зууны шашны гэрэлтүүлэг бүхий гар бичмэлүүд нь бичвэр болон зургийг хослуулсан байдаг. Эдгээр номын дунд Британийн арлуудын хийдүүдэд бүтээгдсэн Инсулар урлагийн Евангелийн номнууд багтдаг. Эдгээр номын график зураг нь Хойд Европын "зэрлэг" ард түмнүүдтэй холбоотой Амьтны хэв маягийн нөлөөг тусгасан бөгөөд олон давхарласан болон геометрийн хээ чимэглэлийг ашигладаг байна.

## Коран судар 
Исламын орнуудад исламын ариун судар Корансудрын уран бичлэгийг ариун, нандин зүйл гэж үздэг байв. Лалын шашинт уран бичээчид хар бэх, алтан цаасыг ашиглан бичиж, Куфик хэмээх өнцөгтэй цагаан толгойг хэрэглэн бичдэг байсан. Ийм төрлийн бичээс 8-р зуунд бий болж, 10-р зуунд оргил үедээ хүрсэн. Хожим нь судрын хуудсуудыг чимэглэхийн тулд янз бүрийн график аргуудыг ашиглан хуудасны хажуу талуудад чимэглэл нэмсэн байна. 12-р зуунд Куфик үсгийн өнцөгтэй шугамуудыг гүдгэр шугамаар орлуулсан Насх цагаан толгой зохион бүтээсэн. Үүнээс гадна Мохагех, Райхани, Сулус, Регаа, Тоги зэрэг бусад хэв маяг хожим гарч ирсэн.

## Каллиграфи 
Каллиграф нь график дизайны үндсийг тавьж, үсгийн хэлбэр, урлагийг илэрхийлэх анхны арга замуудыг бий болгосон. Исламын каллиграфи, орчин үеийн монгол каллиграфи зэрэг уламжлалт бичиглэлүүд нь график дизайнд ашиглах үсгийн урлаг, шугамын чиглэл, түүнийг орон зайд байрлуулах үндэс суурь болжээ. Өнөөдөр график дизайнерууд эдгээр түүхэн хэв маягуудыг орчин үеийн төсөлд ашиглан уран бүтээлдээ уламжлал, шинэчлэлийг хослуулан гаргаж байна.

## Лого ба тамга 
Тамга (watermark) нь хувь хүн, компани эсвэл бусад байгууллагаас өөрийн бүтээгдэхүүн эсвэл үйлчилгээнийхээ таних тэмдэг болгон ашигладаг онцгой тэмдэг юм. Тамга (watermark) нь оюуны өмчийн төрөл бөгөөд ихэвчлэн нэр, үг, хэлц, лого, тэмдэг, загвар, зураг эсвэл эдгээр элементүүдийн хослол байдаг.
Саид боомт

**Саид боомт** (араб. بورسعيد‎ [boɾ.sæˈʕiːd], *Бур-Саид,* англи. *Port Said*) —Египт улсын умард хэсэгт Газар дундын тэнгисийн эрэг дээрх Суэцийн сувгийн умард үзүүрт орших боомт хот. Хүн ам нь 2022 оны байдлаар — 607 353 байсан. 

Энэ боомт хотод загас агнуур, химийн үйлдвэр, татдаг тамхины болон хүнсний үйлдвэрүүд хөгжсөн. Энэ боомтоор Египт улс хөвөн, будаа экспортолдог байна. Суэцийн сувгийн засвар үйлчилгээ, өнгөрч буй хөлөг онгоцыг цэнэглэх үйлчилгээ үзүүлдэг ажээ. Мөн тус хот нь Далайн эргийн амралтын газар юм.

Энэ хот нь 1859 онд Газар дундын тэнгисийг далайн эргийн давстай Манзала нуураас тусгаарласан элсэн дээр байгуулагдсан. Анх Суэцийн сувгийн дэд бүтцийн нэг хэсэг болгон барьсан бөгөөд үнэгүй (татваргүй) боомт болж хурдан хөгжсөн юм.
Типографи

**Типографи** гэдэг нь бичвэр хэлбэрийн хэлээр харилцахад уншихад хялбар, ойлгомжтой, тааламжтай байлгах зорилгоор үсэг бичиг зохион байгуулах урлаг болон арга техник юм. Үсэг бичиг зохион байгуулалтанд үсгийн фонтууд сонгох, үсгийн хэмжээ, мөрийн урт, мөр хоорондын зай, үсгүүд хоорондын зай, болон үсэг хосуудын хоорондын зайг тохируулах зэрэг орно.

Типографи гэдэг үг нь өөрөө мөн үсэг, тоо, тэмдгүүдийн хэв маяг, зохион байгуулалт, гадаад үзэмжийг илэрхийлэхэд ашиглагддаг. Үсгийн дизайн хийх нь типографитой ойролцоо урлаг бөгөөд заримдаа энэ төрөлд ордог гэж үздэг байна. Ихэнх үсгийн фонт зохиодоггүй, мөн зарим үсгийн дизайнерууд өөрсдийгөө типографич гэж үздэггүй. Типографийг мөн мэдээлэл дамжуулахтай холбоогүйгээр гоёл чимэглэлийн зорилгоор ашиглаж болно. 
Типографи нь график дизайнерууд, уран сайхны найруулагчид, манга зураачид, комик номын зураачид төдийгүй бичвэр, үсэг, тоо, тэмдгүүдийг нийтлэх, дэлгэц дээр харуулах, эсвэл тараах зориулалтаар зохион байгуулж буй хэн бүхний ажилд хамаардаг. Үүнд бичээч, сонины зохиолч, эсвэл өөрсдөө материал нийтэлж буй хүмүүс ч багтана. Дижитал эрин үе хүртэл типографи нь мэргэжлийн нарийн ур чадвар шаардсан ажил байв. Хувийн компьютерүүд гарснаар типографи урьд өмнө холбоогүй байсан шинэ үеийн дизайнерууд болон жирийн хэрэглэгчдийн хүртээл болсон. Типографийг бий болгох боломж бүх нийтэд хүртээмжтэй болсон тул олон үе дамжсан мэргэжлийн ажилчид, ур чадварлаг хүмүүсийн боловсруулсан зарчим, шилдэг туршлагуудын хэрэглээ буурсан юм.

## Түүх 
Орчин үед типографийг ихэвчлэн хэвлэл, нийтлэл, эсвэл дахин боловсруулагдсан материалд ашигладаг ч хүний хамгийн эртний дүрслэл зургуудын хажууд бичигдсэн үг, үсэг, тэмдэгт, тоог мөн типографи гэж нэрлэж болно. "Типографи" гэдэг үг нь Грек гаралтай **τύπος (typos)** буюу "хэлбэр" мөн **γράφειν (graphein)** буюу "бичих" гэсэн үгнээс үүсэлтэй. Энэ нь эрт үед тамга, зоос үйлдвэрлэхэд ашиглагдаж байсан анхны дарцаг болон хэвнүүдтэй холбоотой бөгөөд энэ утгаараа хэвлэлтэй гүн уялдаатай юм.

Үсгийн ялгаралтын үндсэн шалгуурт дундад зууны үеийн хэвлэлийн зарим бүтээлүүд, тухайлбал, **1119 оны Латин Pruefening Abbey-ийн бичээстэй** ижил техниктэйгээр бүтээсэн байдаг. **1195–1204 оны хооронд Патриарх Пеллегриниус II-ын мөнгөн тахилын ширээ**, Чивидале хотын сүмд, тусгай үсгийн хэвээр дардаслагдсан байжээ. Түүнчлэн **10-12-р зууны Византийн үнэт эдлэлүүдэд** ижил төрлийн хэвлэх техник ашиглагдсан байх магадлалтай байдаг байна. Үүний бусад эртний жишээнд нэг үсэг тус бүрийг угсарч хүссэн дарааллаар үг үүсгэдэг **хувь үсгийн хавтангууд** багтах бөгөөд энэ нь дундад зууны хойд Европт нэлээд өргөн тархсан байв.
Эрхэт койн

Эрхэткойн (erkhetcoin) нь Erkhet Financial Group 10%-ийг төлөөлдөг Solana блокчэйн дээрх криптовалют юм. Эзэмшигч нь Эрхэт санхүүгийн нэгдлийн үйл ажиллагаа болон ирээдүйтэй холбоотой шийдвэр гаргах үйл явцад оролцох боломжтой.

Erkhetcoin-ийн эрхэм зорилго нь инфляци болон fiat валютын дутагдлыг эсэргүүцэх өөр хувилбараар хангах явдал юм.

= Үүсэл =
Хэсэг зуурын хугацаанд мемекойн нэршилтэйгээр зах зээлд арилжаалагдан, 2025 оны эхээр олны анхаарлыг татаж эхэлсэн юм.

Улсбаяр Хатанзориг нь Erkhetcoin-ийг бүтээгч бөгөөд Vertolet Holding компани-тай хамааралтай. Тэрээр эрхэт койныг 15 настайдаа гаргасан бөгөөд түүнээс өмнө мемекойн болон солана блокчэйн дээр ажиллаж байв.

Erkhet coin нь гараад удаагүй байгаа койнуудын нэг бөгөөд Ulsbayar Khatanzorig-ийн анхны прожект байлаа. 

Erkhetcoin нь ерөнхийдөө энгийн компаний хувьцаа гэж хэлэгдэж болох бөгөөд биржээс хамааралгүй болж байгаа юм.

Ардаа компанитай гэдэг нь аюулгүй байдлыг илтгэх бөгөөд Radium Dex дээрх койн юм.

Erkhet Financial Group нь Улсбаяр-ын хэдэн найзуудтайгаа маазарсан тоглоомын компани байсан бөгөөд 2025 оны эхээр ор сураггүй чимээгүй болсон юм.

= Гэрээний хаяг =
*bexhpjupqlhut8eurr5i3ho69swusmptqatfptsrmoon*  moon гэдэг нь тухайн үед Dexscreener биржийн moonshot хэсэгт гарч байсан ба энэ нь дахин давтагдашгүй хаяг нь юм.
Гүржийн мөрөөдөл

**«Гүржийн мөрөөдөл»** (бүтнээр— **«Гүржийн мөрөөдөл— Ардчилсан Гүрж»**, гүрж. ქართული ოცნება–დემოკრატიული საქართველო *«Картули оцнэба — Дэмократиули Сакартвэло»*) —2012 оноос өнөө хүртэл Гүржийн эрх барьж байгаа улс төрийн нам. Гүржийн бизнесмен Бидзина Иванишвили 2012 оны 5-р сарын 7-нд байгуулсан улс төрийн нам юм. «Гүржийн мөрөөдөл» 2012 оны парламентын сонгуулиар «Үндэсний нэгдсэн хөдөлгөөн» намын гол өрсөлдөгч байсан. 

Тус намыг байгуулсан суурь нь 2011 оны 12-р сард Иванишвилигийн улс төрийн үйл ажиллагааны платформ болгон үүсгэн байгуулсан "Гүржийн мөрөөдөл" улс төрийн хөдөлгөөн байсан. Б.Иванишвили Гүржийн иргэншлээс хассантай холбогдуулан тус холбоог албан ёсоор Манана Кобахидзе удирдаж байжээ. Гүржийн мөрөөдөл намын гишүүдэд улс төрч Созар Субари, экс дипломат Тедо Жапаридзе, их мастер Зураб Азмайпарашвили, хөлбөмбөгчин Каха Каладзе зэрэг алдартнууд багтжээ.

2012 оны 10-р сарын 1-нд Гүрж улсад болсон парламентын сонгуулийн дүнгээр "Гүржийн мөрөөдөл - Ардчилсан Гүрж" сонгуулийн эвсэл Гүржийн парламентын суудлын талаас илүү хувийг авсан байна.

2013 онд Ерөнхийлөгчийн сонгуулийн үр дүнгээр тус холбооноос нэр дэвшигч Гиоргий Маргвелашвили Гүржийн Ерөнхийлөгчөөр сонгогдсон.

## Үзэл санаа 
"Гүржийн мөрөөдөл"-ийг нийгмийн хөдөлгөөн гэж танилцуулах үеэр Б.Иванишвили "манай нийгмийн хөдөлгөөн нь эрх мэдлийг хянах хүчин болно" гэж зарласан боловч олон асуудлаар байр суурь нь тухайн үеийн эрх баригч Үндэсний нэгдсэн хөдөлгөөний намын байр суурьтай давхцаж байсан. Тухайлбал, "нутаг дэвсгэрийн бүрэн бүтэн байдлыг сэргээх", "Барууны үнэт зүйлсийг хэрэгжүүлэх", түүнчлэн Европын Холбоо, НАТО-д элсэх байсан. Хөдөлгөөний хөтөлбөрийн нийгмийн асуудлаар ажилгүйдэлтэй тэмцэх, Гүрж иргэдийн хангалуун сайн сайхан байдлыг дээшлүүлэхийг зарласан байна. 

Гүржид 2019 оны эхээр явуулсан олон нийтийн санал асуулгаар 27 хувь нь “Гүржийн мөрөөдөл” барууны талыг баримтлагч, 16 хувь нь Оросыг дэмжигч, 41 хувь нь тус намыг Баруун болон Оростой адилхан сайн харилцаатай гэж үзсэн байна.

Ангилал:2012 онд байгуулагдсан
Ангилал:Авторитаризм
Лхагвадоржийн Бүүвэйбаатар

**Лхагвадоржийн Бүүвэйбаатар** (1994 онд төрсөн) Улсын Дуурь Бүжгийн Эрдмийн Театрын баритон хоолойтой гоцлол Соёлын тэргүүний ажилтан дуучин.

## Намтар 
2011 онд Хөгжим Бүжгийн Коллежид элсэн орж СТА Ч.Чинзориг багшийн удирдлаганд, 2012-2016 онд МУГЖ Х.Үнэхнүү багшийн удирдлаганд Дуурийн дуулаач мэргэжлээр суралцаж төгссөн.

2016 оноос УДБЭТ-т гоцлол дуучнаар ажиллаж байна.

## Бүтээлүүд 
* Ж.Бизе “КАРМЕН” дуурийн Эскамильо, Моралес
* Ж.Верди “ТРАВИАТА” дуурийн Жорж Жермон
* Ж.Пуччини “ТОСКА” дуурийн Шаррон
* Ж.Пуччини “БОГЕМА” дуурийн Шонар
* Ж.Россини “СЕВИЛИЙН ҮСЧИН” дуурийн Фиорелло, Офицер
* В.А.Моцарт “УВИДАСТ ЛИМБЭ” дуурийн Папагено
* И.Штраус “САРЬСАН БАГВААХАЙ” дуурийн Франк
* П.И.Чайковский “ЕВГЕНИЙ ОНЕГИН” дуурийн Сумангийн дарга
* Б.Дамдинсүрэн “УЧИРТАЙ ГУРВАН ТОЛГОЙ” дуурийн Юндэн
* Х.Билэгжаргал “ЛАМБУГАЙН НУЛИМС” дуурийн Лодон
* Ц.Нацагдорж “ГҮНГЭРИЙН ГҮНЖ” дуурийн Цэн Бахт
* Б.Шарав “ЧИНГИС ХААН” дуурийн Билгүтэй
* Л.Мөрдорж “ХӨХӨӨ НАМЖИЛ” дуурийн Түшмэл зэрэг дэлхийн сонгодог болон үндэсний дууриуудийн гол болон туслах дүрийг амжилттай бүтээсэн чавдарлаг уран бүтээлч юм.
Энхбаярын Бумхүү

**Энхбаярын Бумхүү** (1986 онд төрсөн) Улсын Дуурь Бүжгийн Эрдмийн Театрын гоцлол "Басс-баритон" хоолойтой дуучин, Соёлын тэргүүний ажилтан. 

## Намтар 
2005 онд Завхан аймгийн ХБК-ийг дуучин мэргэжлээр, 2008 онд СУИС-ийг дуурийн дуучин мэргэжлээр МУГЖ М.Найдалмаа багшийн удирдлаган дор тус тус суралцаж төгссөн.

2008 оноос хойш өнөөг хүртэл УДБЭТ-т гоцлол дуучнаар ажиллаж байна.

## Бүтээлүүд 
* Ж.Верди “ТРУБАДУР” дуурийн гүн Ди Луна
* Ж.Верди “РИГОЛЕТТО” дуурийн Монтероне
* Ж.Верди “АИДА” дуурийн Амонасро
* Ж.Верди “ТРАВИАТА” дуурийн Жорж Жермон
* Ж.Пуччини “БОГЕМА” дуурийн Бенуа
* Ж.Пуччини “ТОСКА” дуурийн Чезаре Анжелотти, Шаррон, Хуяг
* Ж.Пуччини “ЧИО ЧИО САН” дуурийн Бонза
* А.Бородин “ИГОРЬ ВАН” дуурийн Игорь Ван
* Ж.Россини “СЕВИЛИЙН ҮСЧИН” дуурийн Фиорелло
* П.И.Чайковский “ЕВГЕНИЙ ОНЕГИН” дуурийн Сумангийн дарга
* И.Штраус “САРЬСАН БАГВААХАЙ” дуурийн Франк шоронгийн дарга
* В.А.Моцарт "ДОН ЖУАН" дуурийн Мазетто
* Б.Шарав “ЧИНГИС ХААН” дуурийн Чингис хаан
* Б.Дамдинсүрэн “УЧИРТАЙ ГУРВАН ТОЛГОЙ” дуурийн Балган, Юндэн, Согтуу ноён
* Х.Билэгжаргал “ЛАМБУГАЙН НУЛИМС” дуурийн Түвд,
* Ц.Нацагдорж “ҮҮЛЭН ЗАЯА” дуурийн Хоовондой
* Ц.Нацагдорж “ГҮНГЭРИЙН ГҮНЖ” дуурийн Жи-Жи Шанью
* Л.Мөрдорж “ХӨХӨӨ НАМЖИЛ” дуурийн Түшмэл зэрэг дэлхийн болон үндэсний сонгодог олон дуурийн гол болон туслах дүрүүдийг авьяаслагаар бүтээсэн байна.
Цэг

Цэг (.) — нь цэг таслал юм. хуулбар дэвтэр болон интернет мэдээнд ашиглах.

## Ашигласан 
Цэгийг бүх салбарт ашигладаг.

Жишээ нь:

1. *Идэх*.

2. *Алхаж явцгаая*.
Хүүхэлдэйн дүр бүтээлч

**"Хүүхэлдэйн дүр бүтээгч"** гэдэг нь 
хүүхэлдэйн зураг эсвэл комик (цуврал зураг)-ыг зурах болон бичих чиглэлээр мэргэшсэн дүрслэх урлагийн уран бүтээлч юм. Хүүхэлдэйн дүр бүтээлч нь зөвхөн комик зохиолч эсвэл зураачдаас ялгаатай бөгөөд өөрсдийн бүтээлд бичвэр болон дүрслэлийн аль алиныг хослуулан бүтээдэг онцлогтой билээ.

Хүүхэлдэйн дүр бүтээгч нь олон төрлийн форматаар ажиллах боломжтой бөгөөд үүнд: брошюр, комик зургууд, комик ном, нийтлэлийн шог зураг, график зохиол, гарын авлага, хошин зургууд, зохиолын самбар (storyboards), постерууд, футболк, ном, зар сурталчилгаа, мэндчилгээний хуудас, сэтгүүл, сонин, вэб комик, видео тоглоомын сав баглаа боодол зэрэг багтана.

## Нэр томьёо 
**"Хүүхэлдэйн дүр бүтээгч"** мэргэжил нь зохиол бичих (authorial) болон дүрслэх урлагийн (drafting) чиглэлүүдийг хослуулсан өргөн хүрээтэй чадваруудыг шаарддаг.

**"Комик зураач" (comics illustrator)**, **"комик уран бүтээлч" (comics artist)**, эсвэл **"комик номын зураач" (comic book artist)** гэдэг нэр томьёо нь хошин зураг зурах урлагийн зураг зурах хэсэгт хамаарах ойлголтууд юм.

Бүх **"хошин зурагчин"** нь **"комик зураач"**, **"комик уран бүтээлч"**, эсвэл **"комик номын зураач"** байж болох ч бүх **"комик зураач"**, **"комик уран бүтээлч"**, эсвэл **"комик номын зураач"** нь заавал **"хүүхэлдэйн дүр бүтээгч"** байдаггүй.

Зохиол бүтээх ажилд зураачид болон зохиолчид харилцан үүрэг хариуцлагаа хуваалцах үед тодорхойгүй байдал үүсэж болзошгүй байдаг.

## Түүх 
18-р зууны үеийн Английн шог зохиолч, нийтлэлийн хошин зурагчин **Уильям Хогарт** нь тухайн үеийн улс төр болон ёс суртахууныг шоглох замаар алдаршисан бөгөөд түүний зураг хэв маягийг **"Хогартиан"** гэж нэрлэдэг. Хогартийн дараа Англид 18-р зууны сүүлээр нийтлэлийн/улс төрийн хошин зургууд хөгжиж эхэлсэн бөгөөд энэ чиглэлийн шилдэг төлөөлөгчид болох **Жеймс Гиллрей** болон **Томас Роуландсон** нар Лондоноос гаралтай. Гиллрей нь хошин зураг зурах нь улс төрийн зөгнөл болон карикатур хийхэд хэрхэн ашиглагдах талаар туршилт хийсэн бөгөөд тэрбээр хаан (Жорж III), ерөнхий сайд болон генералуудын тухай шог зураг зурж, улс төрийн хошин зургаараа алдартай. Түүнийг **улс төрийн хошин зураг**-ийн эцэг гэж нэрлэдэг байна.
Жером Лемелсон

**Жером "Жерри" Хал Лемелсон** (англи. *Jerome "Jerry" Hal Lemelson,* 1923 оны 7-р сарын 18-нд Нью-Йорк хотод төрсөн - 1997 оны 10-р сарын 1-нд нас барсан) -Америкийн инженер, зохион бүтээгч, патент эзэмшигч юм. Түүний хэд хэдэн шинэ бүтээл нь агуулах, үйлдвэрлэлийн робот, утасгүй утас, факс машин, видео кассет бичигч, камер, соронзон хальсны хөтөчтэй холбоотой юм. Жером Лемелсон 605 патент авсан нь түүнийг Америкийн түүхэн дэх хамгийн үр бүтээлтэй зохион бүтээгчдийн нэг болгосон байна.

Жерри Лемелсон бие даасан зохион бүтээгчдийн эрхийн төлөө тэмцэгч байсан. Тэрээр 1976-1979 онд патентын асуудлаар холбооны зөвлөх хороонд ажиллаж байсан. Хэд хэдэн патентын маргаан, дараа нь лиценз олгох хэлэлцээрүүд түүнийг бие даасан зохион бүтээгчдийн эрхийн төлөө тууштай дэмжигч гэж үзсэний зэрэгцээ патентын өмгөөлөгчид болон зарим шүүх ажиллагаанд оролцож байсан компаниудын захирлуудын шүүмжлэлд өртсөн хүн болжээ. 

1993 онд Лемелсон болон түүний гэр бүлийнхэн АНУ болон хөгжиж буй орнуудын амьдралыг сайжруулахын тулд шинэ бүтээл, инновацийг дэмжих зорилготой буяны үйлс болох "Лемелсоны сан"-г байгуулсан байна.
Дүүжин гүүр

**Дүүжин гүүр** гэдэг нь үндсэн тулгуур бүтэц нь уян хатан элементүүдээр (кабель, олс, гинж болон бусад) дүүлжилж хийгдсэн бөгөөд явах зам нь хөндий байдаг гүүр юм. Энэ төрлийн гүүрний орчин үеийн анхны жишээ болох загваруудыг 1800-аад оны эхээр барьж эхэлсэн юм.

Дүүжин гүүрийг завсрын олон тулгуур суурилуулах боломжгүй эсвэл аюултай үед (жишээлбэл, усан онгоцоор зорчих газруудад) хамгийн ихээр ашигладаг. Энэ төрлийн гүүрнүүд нь маш сайхан харагддаг, хамгийн алдартай жишээнүүдийн нэг бол Сан-Францискогийн булангийн үүдэнд байрладаг Алтан хаалганы гүүр юм.

## Дэлхийн хамгийн урт дүүжин гүүрнүүд 
Гүүрний уртаар дараалал: /1000м дээш урттай гүүрнүүд /

# Чанаккале гүүр,Турк. 2023 м урт, 2022 онд барьсан.
# Акаши-Кайкё гүүр, Япон. 1991 м урт, 1998 онд барьсан.
# Сихоумэнь гүүр, Хятад. 1650 м урт, 2009 онд барьсан.
# Том Бельт гүүр, Дани. 1624 м урт, 1998 онд барьсан.
# Ли Сунсин гүүр, БНСУ. 1545 м урт, 2012 онд барьсан.
# Жуньян гүүр, Хятад. 1490 м урт, 2005 онд барьсан
# Хамбер гүүр, Англи. 1410 м урт, 1981 онд барьсан (1981-1998 онд хамгийн урт байсан).
# Султан Селимын гүүр, Түрк. 1408 м урт, 2016 онд барьсан (хамгийн өргөн гүүр гэж тооцогддог).
# Цянъинь гүүр, Хятад, р. Янцзы гол. 1385 м урт, 1997 онд барьсан.
# Цин Ма гүүр, Хонконг. 1377 м урт, 1997 онд барьсан (төмөр зам болон метроны замтай).
# Верразано гүүр, АНУ. 1298 м урт, 1964 онд барьсан (1964 -1981 хамгийн том байсан).
# Алтан хаалаган гүүр, АНУ. 1280 м урт, 1937 онд барьсан (1937-1964 онд хамгийн урт байсан).
# Хёгакустенбрун гүүр, Швед. 1210 м урт, 1997 онд барьсан.
# Макинак гүүр, АНУ. 1158 м урт, 1958 онд барьсан.
# Минами Бисан-Сето гүүр, Япон. 1118 м урт, 1988 барьсан.
# Султан Мехмед Фатихын гүүр, Түрк. 1090 м урт, 1988 онд барьсан.
# Босфорын гүүр, Түрк. 1074 м урт, 1973 онд барьсан.
# Жорж Вашингтоны гүүр, АНУ. 1067 м урт, 1931 онд барьсан (1931-1937 хамгийн урт байсан).
# Курусима-3 гүүр, Япон. 1030 м урт, 1999 онд барьсан.
# Курусима-2 гүүр, Япон. 1020 м урт, 1999.онд барьсан
# 4-р сарын 25-ны нэрэмжит гүүр, Португал. 1013 м урт, 1966 онд барьсан.
Чанаккале гүүр

**1915 оны нэрэмжит Чанаккале гүүр** (түрк. *1915 Çanakkale Köprüsü*), мөн Дарданеллын гүүр (*Çanakkale Boğaz Köprüsü*) гэж мөн нэрэлдэг, Түрк улсын баруун хойд Чанаккале муж дахь автомашины дүүжин гүүр.

Уг гүүр нь 2022 оны 3-р сард нээлтээ хийсэн Зүүн Фракийн №О3 ба №О7 хурдны замыг Анатоли дахь №О5 хурдны замтай холбосон Кынали-Баликесир автозамын нэг хэсэг юм. Уг гүүр нь 2023 м урттай учраас Японы Акаши Кайкёо гүүрийг 32 метрээр давж, дэлхийн хамгийн урт дүүжин гүүр гэгдэх болсон юм.

## Гүүрний үзүүлэлтүүд 
Энэ гүүрний нийт урт нь 3563 м, гүүрэнд дөхөж очдог замын хамт урт нь 4608 м хүрч, Осман Гази гүүр болон түүнд ойртох замуудын нийт уртаас 527 м-ээр давж, Туркийн аль ч төрлийн гүрнүүдээс хамгийн урт гүүр гэж тооцогдож байна. Гүүрний үндсэн урт нь 2023 метр юм.

Чанаккале гүүрний тавцан нь 72.8 м өндөр, нийт өргөн нь 45.06 м, хамгийн ихдээ 3.5 м зузаантай, уг тавцан нь авто замын зургаан эгнээ (чиглэл тус бүрт гурван), мөн хоёр талдаа үйлчилгээний замтай. Гүүрний доод хэсэг нь уснаас ойролцоогоор 70 м-ийн өндөрт байрладаг бөгөөд энэ нь далай тэнгисийн том хөлөг онгоцуудыг гүүрэн доор чөлөөтэй нэвтрүүлэх боломжийг олгодог байна.

2021 оны 11-р сарын 13 гэхэд эрэг дээрх тулгуурууд барьж дууссан. Гүүр 2022 оны 3-р сарын 18-нд 200 лир (12.20 евро) төлбөртэйгээр хөдөлгөөнийг нээсэн. Турк улс гүүр барихад 9,843,000,000 орчим турк лир зарцуулжээ.
Акаши-Кайкё гүүр

**Акаши-Кайкё** гүүр (япон. 明石海峡大橋 *Акаши Кайкёо Оохаши,* англи*. Akashi Kaikyo Bridge*) — Японы Хоншүү арлын Кобэ хотыг Аважи арлын Аважи хоттой холбосон Акашийн хоолойгоор дамждаг дүүжин гүүр юм. Энэ нь Хоншүү болон Шикокү арлуудыг холбосон гурван хурдны замын нэг хэсэг юм. 

Олон улсын усан зам болох Акашийн хоолойгоор дамжин өнгөрөх гүүрийг барихаас өмнө гатлага онгоцны үйлчилгээ байсан. Энэхүү аюултай усан зам нь ихэвчлэн хүчтэй шуурганд өртдөг байв. Тиймээс 1955 онд шуурганы үеэр хоёр гатлага онгоц живжээ. Энэхүү эмгэнэлт явдалд 168 хүүхэд хохирсон түүхтэй.

Анх төмөр зам болон автозамтай гүүр барихаар төлөвлөж байсан бол 1986 оны 4-р сард барилгын ажил эхэлчихсэн байхад зөвхөн 6 эгнээтэй автозам барихаар болсон. Уг гүүрийг барих ажил 1988 онд эхэлсэн бөгөөд 1998 оны 4-р сарын 5-нд албан ёсоор нээлтээ хийсэн.

Энэхүү гүүр нь баригдсан цагаасаа хойш 2022 он хүртэл дэлхийн хамгийн урт дүүжин гүүр байсан: нийт урт нь 3911 м, голын урт нь 1991 м, хажуугийн урт нь 960 м, тулгуурын өндөр нь 298 метр юм. Гүүр нь уснаас 66 м өндөрт байрладаг бөгөөд энэ нь далай тэнгисийн том хөлөг онгоцуудыг гүүрэн доор чөлөөтэй нэвтрүүлэх боломжийг олгодог байна.
Тангадын Борхүү

**Тангадын Борхүү** (1944 оны 3 сарын 2-нд Говь-Алтай аймгийн Халиун суманд төрсөн) нь Монголын жүжигчин.

## Уран бүтээл 
### Дэлгэцийн бүтээл 
* Цэргийн хүү (1966) - Оюутан Жаргал
* Өглөө (1968) - Хамгаалахын Дамирангийн эхнэр Ханд
* Талын цуурай (1970) - Эвлэлийн гишүүн
* Тэмцэл (1971) - Масовка
* Хүний төлөө (1976) - Дулмаа
* Ирж яваа цаг (1986) - Мядаг
* Би нисэх дуртай (1987) - Моторчины эхнэр Лхам
* Нар сарны зааг (2012) - Ганбатын ээж
* Бардо (2015) - Бор
* Ээжийн нислэгийн талбай (2017) - Ээж
* Баатар эр Шаволин (2017) - Ээж 
* Деренжи ба дөрвөн ван (2017) - Шулам
* Хөхөө (2018) - Ээж
* Байтаг Богд (2018) - Ээж
* The Woman (2020) - Ээж
* Амьд бус амьдрагсад (2021) - 
* Сүрэг (2022) - 
* Trio (2023) - Ээж 
* Цөвүүн цаг (2024) - Эмээ
### Тайзны бүтээл 
* Ромео, Жульетта - Хатагтай Монтекки
* Залуу Гварди 
* Таня - Дуся
* Хулчаахай 
* Хэнийг явуулах вэ? - Халиун
* Үүрэг хүлээсэн цагт 
* Шувуу бүхэн жаргалтай - Ээж
* Азтай яваагийн тэмдэг 
* Задын чулуу - Хатан эх 
* Сохорууд 
* Хайрыг хайрла (1988) - Дэнсмаа
* Намайг сонсоцгоо 

Ангилал:Монголын жүжигчин
Ангилал:Гавьяат Жүжигчин (Монгол)
Ангилал:Халиуны хүн
Ангилал:Монголчууд
Ангилал:1945 онд төрсөн
Владимир Крючков

**Владимир Крючков** (орос. *Влади́мир Алекса́ндрович Крючко́в,* 1924 оны 2-р сарын 29-нд ЗХУ-ын Царицын /өнөөгийн Волгоград/ хотод төрсөн— 2007 оны 11-р сарын 23-нд Москвад нас барсан) —Зөвлөлтийн төрийн зүтгэлтэн, 1988-1991 онд ЗХУ-ын Улсыг Аюулаас хамгаалах хорооны (орос. *КГБ*) дарга байсан бөгөөд Зөвлөлтийн удирдагч Юрий Андроповын туслах, дотны хамтран зүтгэгч байсан.

Тэрээр 1988 онд Армийн генерал цол хүртсэн. 1944 онд ЗХУ-ын Коммунист намын гишүүн, 1986 он-1989 онд ЗХУ-ын Коммунист намын Төв хорооны гишүүн, 1989-1990 онд ЗХУКН-ын Төв хорооны товчооны гишүүн. 1991 оны 8-р сарын 18-наас 21-ний өдрүүдэд ЗХУ-ын Онцгой байдлын улсын хороо (орос. *ГКЧП*)-ны гишүүн байсан. 

## Намтар 
Владимир Крючков 1924 оны 2-р сарын 29-нд өнөөгийн Волгоград хотод төрсөн. 1941-1943 оны ЗХУ-ын Аугаа эх орны дайны үеэр батлан ​​хамгаалахын үйлдвэрт ажиллаж байсан. 1943-1944 онд Зөвлөлтийн Комсомолын Төв Хорооны барилга угсралтын хэлтэст зохион байгуулагч.

1944-1945 онд Волгоградын Комсомолын дүүргийн хорооны нэгдүгээр нарийн бичгийн даргаар сонгогдсон. 1946 онд Волгоград хотын Комсомолын хорооны хоёрдугаар нарийн бичгийн даргаар сонгогдов. 1946-1947 онд дүүргийн прокурорын газарт мөрдөн байцаагчаар ажилласан. 1947-1950 онд Волгоград мужийн прокурорын газрын мөрдөн байцаах хэлтсийн прокуророор ажиллаж байжээ. 1949 онд Бүх холбоотны эчнээ хуулийн дээд сургуулийг дүүргэж, 1950-1951 онд Волгоград хотын Киров дүүргийн прокуророор ажиллаж байсан. 1951-1954 онд ЗХУ-ын Гадаад хэргийн яамны дэргэдэх дипломатын дээд сургуульд суралцсан. 1954-1959 онд Унгар дахь ЗХУ-ын ЭСЯ-нд дипломат ажил хийж байсан. Энэ үеэр Юрий Андропов Элчин сайд нь байсан. 1959-1967 онд ЗХУ-ын Төв хорооны ажилтан, хэлтсийн эрхлэгч, Төв хорооны нарийн бичгийн даргын туслах. 1967-1971 онд тэрээр ЗХУ-ын Улсыг Аюулаас хамгаалах хорооны даргын туслах, Хорооны нарийн бичгийн дарга нарын газрын дарга байв. 1971-1974 онд ЗХУ-ын Сайд нарын Зөвлөлийн дэргэдэх ЗХУ-ын ЗХУ-ын Улсыг Аюулаас хамгаалах хорооны 1-р ерөнхий газрын (гадаад тагнуул) орлогч даргаар ажиллаж байсан. 1974-1988 онд ЗХУ-ын УАХХ-ны Гадаад тагнуулын албыг удирдаж байсан. 1978-1988 онд ЗХУ-ын Улсыг Аюулаас хамгаалах хорооны орлогч дарга, 1988-1991 онд даргаар ажилласан. 

1991 оны 8-р сарын 18-21-ний өдрүүдэд ЗХУ-ын Онцгой байдлын улсын хороо (орос. ГКЧП)-ны гишүүн байсан. Маргааш нь буюу 8-р сарын 22-нд Улсын онцгой байдлын хорооны үйл ажиллагаанд оролцсоных нь төлөө түүнийг Зөвлөлт Оросын  Эрүүгийн хуулийн 64-р зүйлд заасан "Эх орноосоо урвасан" гэсэн үндэслэлээр баривчилжээ. 

1993 оны 1-р сард Крючковыг Онцгой байдлын улсын хорооны гишүүд болох Янаев, Павлов, Тизяков, Бакланов, Язов нарын хамт гадаад руу гарахгүй байх нөхцлөөр суллаж, 1994 оны 2-р сард ОХУ-ын Холбооны Хурлын Төрийн Думын өршөөлд хамрагджээ.

Тэрээр 2007 оны 11-р сарын 23-нд Москва хотод богино хугацаанд өвдсөний дараа 84 насандаа зүрхний шигдээсээр нас баржээ. ОХУ-ын Холбооны Аюулгүй байдлын албаны дарга Николай Патрушев, ОХУ-ын Гадаад тагнуулын албаны захирал Михаил Фрадков нар оршуулах ёслолд оролцсон байна.

## Цэргийн цол 
* Хошууч генерал (17.05.1968)
* Дэслэгч генерал (17.12.1973)
* Хурандаа генерал (16.12.1982)
* Армийн генерал (27.01.1988)
Иосиф Кобзон

**Иосиф Кобзон** (украин. Йосип Давыдович Кобзон, орос. *Ио́сиф Давы́дович Кобзо́н*; 1937 оны 9-р сарын 11-нд ЗХУ-ын Зөвлөлт Украины Донецск мужийн Часов Яр хотод төрсөн - 2018 оны 8-р сарын 30-нд Оросын Москва хотод нас барсан) - Зөвлөлт ба Оросын поп дуучин, улс төр, нийгмийн зүтгэлтэн, хөгжмийн багш. ОХУ-ын Хөдөлмөрийн баатар (2016), Бүгд Найрамдах Донецк Ард Улсын баатар (2015). ЗХУ-ын Ардын жүжигчин (1987), Молдавын гавьяат иргэн (2007), ЗХУ-ын Төрийн шагнал (1984), Ленины Комсомолын шагнал (1976) хүртсэн.

ОХУ-ын Холбооны Хурлын Төрийн Думын депутат (1997-2018). ОХУ-ын Төрийн Думын Соёлын байнгын хорооны дарга (2003-2011), ОХУ-ын Төрийн Думын Соёлын байнгын хорооны нэгдүгээр орлогч дарга (2012-2018). Нэгдсэн Орос намын гишүүн (2007-2018).

## Намтар 
Иосиф Кобзон 1937 оны 9-р сарын 11-нд Часов Яр хотод намын ажилтны гэр бүлд төржээ. Эцэг - Давид Кунович эхлээд дүүргийн гүйцэтгэх хороонд, дараа нь үйлдвэрийн захирлаар ажиллаж байсан. Эх Ида Исааковна ардын шүүгч, дараа нь өмгөөлөгчөөр ажиллаж байсан.

Дайны өмнө гэр бүл нь Львов, дараа нь Савянск хот руу нүүжээ. Дайны дараа эцэг гэр бүлдээ буцаж ирээгүй ажээ. Эх нь Мозес Раппопорттой дахин гэрлэсэн байна. 

Ирээдүйн дуучин эхийх нь ажил шилсэн тул Краматорск хотод сургуульд сурчээ. Залуу насандаа Иосиф бокст дуртай байсан бөгөөд Украины аварга болж байсан юм. Ахлах сургуулийн 7-р ангиа төгсөөд Кобзон Днепропетровск уул уурхайн коллежид элсэн орж, 1956 онд төгссөн. Суралцаж байхдаа тэрээр дуулж эхлсэн байна. 

Техникийн сургуулиа төгсөөд цэрэгт татагдан, Ар Кавказын цэргийн тойргийн дуу бүжгийн чуулгад оржээ. Цэргийн алба хаасны дараа тэрээр шууд Москва руу явав.

1959-1962 онд Иосиф Кобзон Бүх Холбооны радиогийн гоцлол дуучин, 1962-1965 онд "Росконцерт"-ын гоцлол дуучин болсон. 1965 онд "Москонцерт"-ын гоцлол дуучин болж, 1989 он хүртэл энэ байгууллагад ажилласан.

1960, 1970-аад онд дуучин Комсомолын барилга байгууламжид очиж концерт тоглож, дэлхийн энх тайвны төлөө идэвхтэй тэмцэж, албан ёсны төлөөлөгчдийн бүрэлдэхүүнд гадаад орнуудад аялан тоголдог байсан. 

1965-1967 онд Иосиф Кобзон дуучин Вероника Кругловатай гэрлэжээ. 1967 онд тэрээр хоёр дахь удаагаа Людмила Гурченкотой гэрлэсн байна. Гурван жил гэрлэсний дараа хосууд салсан. 1971 онд Кобзон Нелли Михайловна Дризинатай гэрлэжээ. Гэрлэлтийн үеэр хосууд Андрей (1974) хүү, Наталья (1976) охинтой болжээ.

1973 онд зураач Гнесиний нэрэмжит Улсын хөгжмийн дээд сургуулийн дуулаачийн ангийг төгссөн.

1971-2004 онд Кобзон Зөвлөлтийн алдарт "Оны шилдэг дуу" /Песня года/ наадамд оролцож финалд үлддэг байсан. И.Кобзоны урын санд Исаак Дунаевский, Матвей Блантер, Анатолий Новиков, Василий Соловьев-Седой, Марк Фрадкин, Аркадий Островский, Оскар Фельцман, Серафим Туликов, Александра Пахмутова, Давид Тухманов нарын 3 мянга гаруй дуу багтаж байсан. 

2011 онд дуучин Өвөрбайгалийн хязгаараас ОХУ-ын Төрийн Думд  нас барах хүртлээ сонгогдож байсан.

2018 оны 8-р сарын 30-нд нас барсан.
София Ротару

**София Ротару** (украин. *Софія Михайлівна Ротару*, орос. *София Михайловна Ротару*, рум. *Sofia Rotaru*; 1947 оны 8-р сарын 7-нд ЗХУ-ын Зөвлөлт Украины Черновцы мужийн Новоселицк дүүргийн Маршинцы тосгонд төрсөн) нь Зөвлөлт, Украин, Молдавын эстрадын поп дуучин, жүжигчин юм. Ленины Комсомолын шагналын эзэн (1978). ЗХУ-ын Ардын жүжигчин (1988). Бүгд Найрамдах Молдавын одонгийн баатар (1997). Украины баатар (2002). Украины үндэсний домог (2021) цолтон.

Дуучны урын санд Украин, Орос, Молдав, Болгар, Серб, Польш, Герман, Франц, Итали, Испани, Англи хэлээр 500 гаруй дуу ордог байна. Түүний дуунуудын төрөл жанр олон талт байдгаараа онцлогтой - уран бүтээлийн гараагаа Украин, Молдавын ардын дууг дуулж эхэлсэн бөгөөд дараа нь голчлон поп дуучин гэж үздэг байсан бөгөөд үүний дотор рок, рэп, жааз хөгжмийн элементүүдийг багтаасан байдаг. 

Тэрээр молдав гаралтай боловч украины иргэн юм. 

Тэрээр 2022 оны 2-р сард ОХУ Украин руу түрэмгийлснийг буруушаасан урлагийн зүтгэлтэн юм.
ЗХУ-ын Улсыг Аюулаас хамгаалах хороо

**ЗХУ-ын Улсыг Аюулаас хамгаалах хороо** (орос. товч. **КГБ СССР**) — 1954-1991 онд ЗХУ-ын аюулгүй байдлыг хангах чиглэлд үйл ажиллагаа явуулж байсан улсын хэмжээний төрийн байгууллага. Байгуулагдсан цагаасаа 1990 оны 3-р сарын 14 хүртэл ЗХУ-ын Коммунист намын Төв Хорооны шууд удирдлага, хяналт дор ажиллаж байсан байгууллага. 

## Эрхэлж байсан үйл ажиллагаа 
ЗХУ-ын Улсыг Аюулаас хамгаалах хорооны үндсэн чиг үүрэг нь гадаад тагнуул, сөрөх тагнуул, шуурхай тагнуулын үйл ажиллагаа, ЗХУ-ын улсын Хилийг хамгаалах, ЗХУ-ын удирдагчдыг (1990 он хүртэл) болон ЗХУ-ын Засгийн газрын удирдлагыг  хамгаалах, Засгийн газрын шуудан, холбоог зохион байгуулах, хангах зэргээс гадна үндсэрхэг болон өөр үзэл бодол, гэмт хэрэг, Зөвлөлтийн эсрэг үйл ажиллагаатай тэмцэх асуудал эрхэлдэг байсан. Түүнчлэн Улсыг Аюулаас хамгаалах хороо бол ЗХУ-ын Коммунист намын Төв Хороо (1990 оны 3-р сарын 14 хүртэл) болон ЗХУ-ын төрийн эрх мэдэл, удирдлагын дээд байгууллагуудыг Зөвлөлт Холбоот Улс дахь нөхцөл байдал, коммунист намын гадаад бодлого, гадаад эдийн засгийн үйл ажиллагааны асуудал.улсын аюулгүй байдал, улс орны батлан ​​хамгаалах, нийгэм, эдийн засагт нөлөөлж буй тухай мэдээллээр хангах явдал байжээ.  

## Түүх 
ЗХУ-ын Дээд Зөвлөлийн Тэргүүлэгчдийн 1954 оны 3-р сарын 13-ны өдрийн 137/40 тоот зарлигаар ЗХУ-ын Сайд нарын Зөвлөлийн дэргэд Улсыг аюулаас хамгаалах хороо байгуулагдсан юм. Шинэ хороонд ЗХУ-ын Дотоод хэргийн яамнаас төрийн аюулгүй байдлыг хангах асуудал эрхэлсэн хэлтэс, алба, хэлтсийг өгчээ. Тус хорооны даргаар ЗХУ-ын Дотоод хэргийн нэгдүгээр орлогч сайд асан, хурандаа генерал Иван Серов томилогдсон түүхтэй. Мөн 1954 оны 4-р сарын 26-нд Улсыг аюулаас хамгаалах хорооны (КГБ) даргыг ЗХУ-ын Сайд нарын Зөвлөлийн бүрэлдэхүүнд оруулсан байна. 

## Удирдлага 
* Серов, Иван Александрович (1954—1958);
* Шелепин, Александр Николаевич (1958—1961);
* Семичастный, Владимир Ефимович (1961—1967);
* Андропов, Юрий Владимирович (1967—1982);
* Федорчук, Виталий Васильевич (май—декабрь 1982);
* Чебриков, Виктор Михайлович (1982—1988);
* Крючков, Владимир Александрович (1988—август 1991):
* Бакатин, Вадим Викторович (август—декабрь 1991).
Бүлгийн шийдвэр гаргах

Бүлгийн шийдвэр гаргалт(бас хамтын ажиллагаагаар шийдвэр гаргах эсвэл хамтын шидвэр гаргах гэж нэрлэдэг) нь хувь хүмүүс өөрсдийн өмнө байгаа хувилбаруудаас хамтдаа сонголт хийх үед тулгардаг нөхцөл байдал юм. Шийдвэр нь тухайн бүлгийн гишүүн хэн нэгэнд хамаарахгүй. Учир нь [ [нийгмийн нөлөөлөл] ] гэх мэт [ [хувь хүн] ], нийгмийн бүлгийн үйл явц үр дүнд нөлөөлдөг. Бүлгүүдийн гаргасан шийдвэр нь ихэвчлэн хувь хүмүүсийн гаргасан шийдвэрээс өөр байдаг. Ажлын байран дээр хамтарч шийдвэр гаргах нь бусад оролцогч талуудын санал хүсэлтийг бий болгох , зөвшилцлийг бий болгох, бүтээлч байдлыг дэмжих хамгийн амжилттай аргуудын нэг юм. Хамтран ажиллах санааны дагуу хамтын шийдвэр нь нэг хүний гаргасан шийдвэрээс илүү үр дүнтэй байх хандлагатай байдаг. Үүнээс авч үзвэл, хамтын ажиллагааны тодорхой зохицуулалт нь хувь хүмүүс бие даан ажиллахаас илүү сайн үр дүнг бий болгох боломжтой юм. Өдөр тутмын хэвийн нөхцөлд хамтын болон бүлгийн шийдвэр гаргахыг илүүд үздэг ба зөв хэлэлцэх, хэлэлцүүлэг, яриа хэлэлцээ хийх цаг байгаа үед хувь хүний шийдвэр гаргахаас илүү их ашиг тусыг авчрах болно. Үүнд хороо, баг, бүлэг, нөхөрлөл эсвэл бусад хамтын нийгмийн үйл явцыг ашиглах замаар хүрч болно.

## бүлгийн шийдвэр гаргалтын сул тал
Гэсэн хэдий ч зарим тохиолдолд энэ арга нь сул талуудтай байж болно. Онцгой нөхцөл байдалд ганцаарчилсан шийдвэр гаргалт нь илүү тохиромжтой байж болох ба энэ нь хурдан шийдвэр гаргах шаардлагатай үед илүү үр дүнтэй байдаг. Нөгөөтэйгүүр, шийдвэр гаргах тогтолцооны зохистой байдлыг үнэлэхдээ нэмэлт зүйлийг анхаарч үзэх хэрэгтэй. Жишээлбэл, бүлгийн туйлшрал үүсэх магадлал заримдаа тохиолдож болох ба энэ нь зарим бүлгүүдийн бие даасан гишүүдийнхээс илүү, хувь хүний хүсэл тэмүүллийн чиглэлд илүү эрс шийдвэр гаргахад хүргэдэг. Өөр жишээ “бодлын нэгдэл” хэмээх үзэгдэл нь бүлгүүдийн гаргасан шийдвэрийн алдаатай байдлыг илтгэдэг